Notificetur etiam posteritati nostre quod Josbertus de Firmitate, filius Josberti Rufi, donavit monasterio Clarevallensi quicquid habebat apud Petecinum, laudante uxore sua Gertrude, et quicquid habebat in finagio Petecini. Testes sunt Bernardus, abbas Clarevallensis, cui et in cujus manu hoc donum factum est, Evrardus de Brecons, Aimo Bocardus, Paganus de Villa, Gaufridus Felonia. Idem quoque Josbertus concessit predicto monasterio omnia dona que dederat pater ejus, et quicquid fratres ejusdem loci possent acquirere, vel acquisierant ab eo vel heredibus suis de terra sua et de casamento suo, et omnes assentias in omni terra sua, laudante predicta uxore sua. Testes sunt Hugo de Bellomonte, frater predicte Gertrudis, Ilduinus de Vendopera, comes Theobaldus, qui hoc laudavit de cujus casamento movebat.